Beda x-xogħol biex jinġabar it-tifrik tal-ajruplan tal-Malaysia Airlines li waqt it-titjira MH17 f’Lulju li għadda ġġarraf f’sit taħt il-kontrol tar-ribelli fil-Lvant tal-Ukrajna. It-titjira kienet fi triqitha minn Amsterdam għal Kuala Lumpur u l-ajruplan twaqqa’ meta kien għaddej minn fuq l-Ukrajna. Il-298 ruħ abbord mietu kollha. Il-Bord tas-Sigurtà Olandiż qal li t-tifrik tal-ajruplan se jkun trasportat lejn l-Olanda għall-investigazzjoni. L-aċċess għas-sit fejn iġġarraf l-ajruplan kien limitat taħt il-kontroll tar-ribelli fil-kunflitt fl-Ukrajna.